**ГОДИШЊИ ИЗВЕШТАЈ**

**О РАДУ ДИРЕКТОРА УСТАНОВЕ**

|  |  |
| --- | --- |
| **Област рада** | **Реализација 01.09.2023.-31.08.2024.** |
| **Организациона, материјална и финансијска проблематика** | За нову 2023/2024 школску годину извршене су све неопходне припреме како у матичној тако и издвојеним одељењима.Урађено је генерално сређивање свих просторија у школи као и дворишта за несметан почетак школске године. Квалификациона структура запослених највећим делом одговара Правилнику о стручној спреми наставника Урађен је распоред часова, дежурства и осталих активности и исти су истакнути на огласној табли.Грејна сезона почела је на време године и протекла је без проблема.Финасијски план је реализован сходно одобреним средствима. Током школске 2023/24.год стара зграда у Рудној Глави је потпуно ревновирана. Са претходно постављеном ПВЦ столаријом и новим намештајем зграда пружа квалитетне услове за рад и извођење наставе. Tакође цело двориште је асфалтирано и урађен је и мокри чвор што је растеретило нову зграду а самим тим су обезбеђени бољи хигијенски услови.Такође у издвојеном одељењу Крш уређен је унутрашњи простор објекта и постављена је нова пвц столарија, решен дугорочни проблем водоснадбевања. У издвојеном одељењу Црнајка такође током 2023 .год асфалтирани су су спортски терени и школско двориште, такође током 2023 године урађена је нова фасада на школи и иза школе је урађен парк за децу са пратећим реквизитима.Током школске 2023/24.године доста је уложено у набавку наставних средстава и материјала потребних за реализацију наставе и уређење школског простора.Осим рачунара и пројектора који су донирани од стране МПНТР наша школа је добила вредну новчану награду у наградној игри од МТС-а за опремање дигиталне учионице. |
| **Саветодавни рад са наставницима** | Посета часовима васпитно-образовног рада и педагошко инструктивни рад са наставницима и стручним сарадницима је реализован по плану . Обављено је више разговора са предметним наставницима и разредним старешинама, о планирању и припремању за наставу. Наставницима је омогућено стручно усавршавање у складу са потребама и могућностима школе. |
| **Сарадња са родитељима** | Саветодавни рад са родитељима се огледао углавном у индивидуалним разговорима које сам обављао по потреби на иницијативу разредних старешина или самих родитеља. Присуствовао сам свим седницама Савета родитеља. У сарадњи са родитељима успешно су организоване прославе школске славе како у матичној школи тако и у свим издвојеним одељењима. |
| **Рад са ученицима** | - Саветодавни рад са ученицима ( у току године редовно су вођењи разговори са ученицима који су имали лошији успех, ученицима који су имали смањену оцену из владања , са којима је спроведен појачан васпитни рад )- Пружање подршке и помоћи ученицима у раду Ученичког парламента и других ученичких организација( путем сарадње са наставником задуженим за рад Ученичког парламента,кроз сарадњу Вршњачког тима са Ученичким парламентом )- Промовисање, предлагање мера, учешће у активностима у циљу смањивања насиља, а повећања толеранције и конструктивног решавања конфликата ( рад у Тиму за заштиту ученика)- Учествовање у појачаном васпитном раду за ученике који врше повреду правила понашања у школи или се не придржавају одлука директора и органа школе, неоправдано изостаје са наставе, односно који својим понашањем угрожава друге у остваривању њихових права. |
| **Сарадњаса друштвеном средином, МЗ, другим школама и Школском управом Зајечар** | Постоји успешна сарадња са Општином Мајданпек, МЗ Рудна Глава, МЗ Црнајка, НП Ђердап као и са осталим школама и Школском управом у Зајечару.Редовно се сарађује и са представницима спољашње заштитне мреже (МУП, Дом здравља, Центар за социјални рад), што је веома важно за стварање позитивне атмосфере у школи.Остварена је веома блиска сарадња са удружењем грађана «Вредне Влајне» која се огледала у заједничким радионицама. |
| **Учешће у организацији и реализацији културне и јавне делатности школе** | У току школске 2023/2024 године одржана су различита такмичења, смотре, изложбе, конкурси , спортска активности, различите хуманитарне –друштвене активности као и велики број културних активности. Школа се труди да буде један од најважнијих јавних културних центара у селу.Сајт школе се редовно ажурира. |
| **Припрема извештаја и анализа о реализацији васпитно-образовног рада школе, финансијском пословању школе, као и осталих извештаја и анализа за потребе школе** | Заједно са секретаром школе и стручним сарадником припремани су и разматрани извештаји о реализацији васпитно-образовног рада школе на Наставничком већу, Школском одбору и Савету родитеља школе. Финасијски план уз стручну помоћ књиговође о пословању школе на време је урађен, разматран и усвојен на школском одбору. |
| **Нормативна делатност** | Нормативна делатност се огледала упраћењу и усклађивању нормативних аката школе са законом. У школи се користе обрасци прописани Правилником о садржају и начину вођења евиденције и издавању јавних исправа у основној школи. |
| **Организација васпитно-образовног рада** | У овој школској години наставници су наставили са праксом осавремењивања наставе уз помоћ савремених средства, нових облика рада. Свим наставницима доступни са савремена информатичка средства за рад.Настава се одржавала по утврђеним распоредима и већих одступања није било. |

Директор школе , Дејан Трифуновић